C 278/32
3.6.
LT
Europos Sąjungos oficialusis leidinys
2022 7 20
Specialios produkto registruotu pavadinimu ženklinimo etiketėmis taisyklės Ant kiekvienos prėskučių „Piadina Romagnola“ / „Piada Romagnola“ pakuotės aiškiomis, įskaitomomis, neištrinamomis ir aiškiai išsiskiriančiomis raidėmis turi būti pateikti šie elementai: — ES logotipas, — pavadinimas „Piadina Romagnola“ arba „Piada Romagnola“, o po jo – žodžiai „Indicazione Geografica Protetta“ [Saugoma geografinė nuoroda] arba santrumpa IGP [SGN], — gaminio logotipas.
Kad vartotojui būtų suteikta aiškesnė informacija, ant Riminio rūšies prėskučių „Piadina Romagnola“ / „Piada Romagnola“ pakuotės privaloma papildomai tokiomis pačiomis aiškiomis, įskaitomomis, neištrinamomis ir aiškiai išsiskiriančiomis raidėmis kaip gaminio pavadinimas įrašyti žodžius „alla Riminese“ [Riminio rūšies].
Toliau pateikiamas gaminio logotipas.
Jo spalvos – ruda (724 C) ir gelsvai ruda (728 C).
Nespalvotą ženklą leidžiama naudoti tik tada, kai ant pakuotės naudojamos vien juoda ir balta spalvos.
Jei gaminys gaminamas ir parduodamas tiesiogiai, turint išskirtines teises, šalia pirmiau nurodytų žodžių ir logotipo gali būti pateikiamas pardavimo vietos ženklas.
Užrašas SGN „Piadina Romagnola“ arba „Piada Romagnola“ arba kiti šiame dokumente numatyti užrašai turi būti pateikiami tame pačiame matomame paviršiuje.
Jie turi būti aiškūs, įskaitomi, neištrinami ir pakankamai dideli, kad fone aiškiai išsiskirtų iš kitų nuorodų ir (arba) ženklų.
Be to, etiketėje gali būti pateikta kitos neprivalomos informacijos, skirtos vartotojui padėti, ir (arba) informacijos apie gaminio maistingumą, taip pat įmonių pavadinimai ir privatūs ženklai, jei jie nėra giriamojo pobūdžio ir neklaidina pirkėjo.
Jei „Piadina Romagnola“ / „Piada Romagnola“ yra 4–8 mm storio, etiketėje gali būti rašoma spessa arba la spessa [storapadė].
Ant užsienio rinkoms skirtų gaminių užrašas „Saugoma geografinė nuoroda“ gali būti pateikiamas šalies, kuriai jis skirtas, kalba.
4.
Glaustas geografinės vietovės apibūdinimas Prėskučių „Piadina Romagnola“ / „Piada Romagnola“ gamybos ir pakavimo vietovė apima istorinio Romanijos regiono teritoriją, t. y. visą Riminio, Forli Čezenos bei Ravenos provincijų teritoriją ir šias Bolonijos provincijos komunas: Borgo Tosinjano, Kazalfjumanezės, Kastel del Rijaus, Kastel Guelfo, Kastel San Pjetro, Docos, Fontaneličės, Imolos ir Mordano.
5.
Ryšys su geografine vietove Romanijos teritorija yra rytinėje Emilijos-Romanijos regiono dalyje.
Ji driekiasi nuo Adrijos jūros pakrantės rytuose iki Bolonijos provincijos ribų vakaruose ir nuo Markės regiono ribų pietuose iki Feraros provincijos ribų šiaurėje.
Šioje teritorijoje vyrauja vidutinis subkontinentinis klimatas, kuris kinta, priklausomai nuo aukščio virš jūros lygio ir atstumo nuo pakrantės.
Nors Romanijos klimatas nelabai skiriasi nuo Italijos šiaurėje vyraujančio klimato, jam savitumo suteikia šioje teritorijoje palengva siaurėjanti lygumų juosta.